钦定古今图书集成/明伦汇编/氏族典/第276卷 > 王守仁
## 钦定古今图书集成/明伦汇编/氏族典/第276卷 > 王守仁

按《万姓统谱》：“守仁字伯安，世称阳明先生，浙江馀姚
人。弘治己未进士，授刑部主事。劾刘瑾逮狱，谪贵州
龙场驿丞，升庐陵知县，吏部主事。正德间巡抚南赣，
讨平宸濠，升南京兵部尚书，封新建伯，被谮削爵。隆
庆改元，赠侯，谥文成，议祀孔庙。子正亿嗣伯爵。守仁
才高学邃，兼资文武，英敏天成，机权莫测。其用兵也”，
训练严明，筹画精密，对客笑谈，万众遄集，擒酋斩馘，
献凯辕门，左右尚不知也。直所谓“天生豪杰”，特立于
斯世者也。岂近世名卿所及哉！